《题李太史世贤梅花图集古》
明代·程敏政

四山多风溪水急，陇上何人夜吹笛。

几家春梦未知回，起傍寒梅访消息。

宛然姑射子，潇洒在风尘。北人初未识，疑是弄珠人。

西湖处士骨应稿，洗雨梳风为谁好。

呼儿觅纸一题诗，相对真成被花恼。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。